Fjármála - og efnahagsráðherra , forsætisráðherra ásamt ungmennum . Þann 20. nóvember næstkomandi verður 25 ára afmælisdagur Barnasáttmála Sameinuðu þjóðanna haldinn hátíðlegur . Af því tilefni hittu sex ungmenni , fulltrúar ungmennaráða Barnaheilla og UNICEF og fulltrúar ráðgjafarhóps umboðsmanns barna ríkisstjórnina og ræddu um málefni sem varða sáttmálann og hagsmuni barna . Hópinn skipuðu Bjartur Thorlacius , Brynhildur Kristín Ásgeirsdóttir , Kristján Helgason , Lilja Hrund Ava Lúðvíksdóttir , Lilja Reykdal Snorradóttir og Sara Mansour . Hópurinn er á aldrinum 14 til 18 ára og nýttu ungmennin tækifærið til að ræða við ríkisstjórnina um þau mál sem brenna á þeim . Margt bar á góma og ungmennin gerðu meðal annars að umræðuefni mikilvægi þess að samráð sé haft við börn og ungmenni um málefni sem þau varða , sem þeim fannst oft á tíðum skorta á . Einnig ræddu þau menntamál , stjórnmál , heilbrigðis - og velferðarmál og eineltismál . Sigmundur Davíð Gunnlaugsson , forsætisráðherra , sagði mjög ánægjulegt að fá tækifæri til þess að hlýða á ungmennin og ekki síst að heyra hve mikla áherslu þau leggja á praktíska nálgun í námi s.s. varðandi samfélagið , stjórnmál og fjármál . ,, Það er alltaf gott fyrir ráðherra og þingmenn að hlusta meira á yngri kynslóðir og heyra um þeirra sýn á lífið því þau eru jú sérfræðingar á sínu sviði , að vera börn , " sagði forsætisráðherra að afloknum fundi . Barnasáttmáli Sameinuðu þjóðanna var samþykktur af allsherjaráði SÞ í New York þann 20. nóvember 1989 . Hann tók gildi 2. september 1990 og var fullgiltur á Íslandi 1992 eftir breytingar á viðeigandi lögum . Sáttmálinn hefur haft mikið gildi hvað varðar löggjöf , en einnig í framkvæmd og er þekking barna á barnasáttmálanum nú orðið formlegt viðmið í skólakerfinu svo dæmi sé tekið . Með lögum nr. 19 / 2013 varð Barnasáttmáli Sameinuðu þjóðanna að lögum á Íslandi . Með lögfestingunni öðlaðist sáttmálinn enn aukið vægi í íslensku samfélagi . Eins og áður segir þá verða 25 ár liðin frá samþykkt samningsins 20. nóvember nk . Í tilefni af því hefur undirbúningsnefnd með fulltrúum Íslandsdeildar UNICEF , Barnaheilla - Save the Children á Íslandi , Umboðsmanns barna og forsætis - , velferðar - , mennta - og menningamála - og innanríkisráðuneyta undirbúið afmælisveislu sem haldin verður í Laugarlækjarskóla þann 20. nóvember nk . Mennta - og menningamálaráðherra hefur sent öllum skólum og stofnunum á landinu erindi þar sem hann hvetur til þess að afmælisdagurinn verði haldinn hátíðlegur . Ríkisstjórnin samþykkti jafnframt á fundi sínum í morgun að barnasáttmáli Sameinuðu þjóðanna verði hafður til hliðsjónar við alla stefnumótun , áætlanagerð og ákvarðanatöku á vegum stjórnvalda . Utanríkisráðuneytinu hefur verði falið að upplýsa viðeigandi stofnanir Sameinuðu þjóðanna um lögfestingu barnasáttmálans og afnám fyrirvara íslenskra stjórnvalda við 37. gr. samningsins .